Aerutamine 2020. aasta suveolümpiamängudel
Aerutamises 2020. aasta suveolümpiamängudel Tōkyōs toimusid võistlused kahel põhidistsipliinil: kärestikuslaalomis 25. kuni 30. juulini ja aerutamises 2. kuni 7. augustini. Kärestikuslaalomis jagatai välja 4 komplekti medaleid (2 meestele ja 2 naistele) ja aerutamises 12 medalikomplekti (6 meestele ja 6 naistele). Aerutamise võistlused korraldati Sea Forest Waterways, mis asub Jaapanis Tōkyō lahes Odaibas. Kärestikuslaalomi võistlused peeti Kasai Canoe Slalom Centres, mis asub Edogawas Tōkyō idaosas. Võistlused toimusid 16 alal. Programmis toimus neli muutust. Aerutamises asendati meeste C-1 200 meetri ja meeste K-2 200 meetri naiste C-1 200 meetri ja naiste C-2 500 meetri distantsiga. Slaalomis eemaldati meeste C-2. Lisati naiste C-1. Need kolm muudatust olid osa olümpiamängude liikumisest soolise võrdõiguslikkuse poole. Lisaks asendati meeste K-4 1000 meetrit lühema, meeste K-4 500 meetri distantsiga.